Timɣarin-nni akked Ṭawes, imi deg taddart i zedɣent, d taqbaylit i ttmeslayent, yerna d timserreḥt, llan deg-s ula d lemɛun. Ma yella d Nabila, d taqcict meẓẓiyen, yerna mačči deg taddart i d-tekker, tettuṛebba-d deg Lezzayer. Daɣ-netta, ula d taqbaylit ur tt-tessin. Kra n tegnatin-nni ideg i d-tenṭeq deg wungal, s teɛṛabt i d-tehdeṛ. Yerna tenna-d belli d ccix-nsen i asen-yennan deg uɣerbaz ideg teqqar, taqbaylit mačči d tutlayt « hadi mačči luɣa !».